ხარაგაულის მუნიციპალიტეტის საკრებულოს 2018 წლის 05 დეკემბრის N50/18 განკარგულებით შექმნილი ხარაგაულის მუნიციპალიტეტის გენდერული თანასწორობის სამჭოს

სხდომის ოქმი N 6

**დ. ხარაგაული**

სხდომას ესწრებოდა ამავე განკარგულებით შექმნილი საბჭოს წევრები შემდეგი შემადგენლობით:

1. მანანა ბარბაქაძე- გენდერული თანასწორობის საბჭოს თავმჯდომარე
2. ინგა ბერაძე- გენდერული საბჭოს მდივანი
3. იუზა კელენჯერიძე- გენდერული თანასწორობის საბჭოს წევრი
4. ოთარ ლურსმანაშვილი-გენდერული თანასწორობის საბჭოს წევრი
5. ლალი-ვაქერ სებისკვერაძე-გენდერული თანასწორობის საბჭოს წევრი
6. მერაბ იჩქიტიძე-გენდერული თანასწორობის საბჭოს წევრი
7. ხათუნა მანჯავიძე-გენდერული თანასწორობის საბჭოს წევრი
8. რუსუდან გიორგაძე-გენდერული თანასწორობის საბჭოს წევრი
9. პაატა გოგოლაძე- გენდერული თანასწორობის საბჭოს წევრი
10. თემურ ფცქიალაძე- გენდერული თანასწორობის საბჭოს წევრი
11. ეკა შველიძე-გენდერული თანასწორობის საბჭოს წევრი
12. ჟანა ნემსაძე- გენდერული თანასწორობის საბჭოს წევრი
13. მალხაზი ფხალაძე-გენდერული თანასწორობის საბჭოს წევრი
14. ნაზი გველესიანი- გენდერული თანასწორობის საბჭოს წევრი
15. იზა ვეფხვაძე-გენდერული თანასწორობის საბჭოს წევრი
16. ირინა ჩხეიძე-გენდერული თანასწორობის საბჭოს წევრი
17. მამუკა ჭიპაშვილი-გენდერული თანასწორობის საბჭოს წევრი
18. მანანა ტაბეშიძე- გენდერული თანასწორობის საბჭოს წევრი
19. ნიკოლოზ მაჭავარიანი-გენდერული თანასწორობის საბჭოს წევრი

**დღის წესრიგი:**

1. ,,შევაჩეროთ ძალადობა ქალთა მიმართ შრომის სამყაროში“
2. ქალთა უფლებების დაცვა შრომის სფეროში.
3. გენდერული სტატისტიკა და ანალიზი ა(ა)ი.პ. საქმიანობაში.

მომხსენებელი: საკრებულოს თავმჯდომარე მანანა ბარბაქაძე, გენდერული საბჭოს თავმჯდომარე.

**მოისმინეს:**

1. გენდერული საბჭოს წევრებს მიესალმა გენდერული საბჭოს თავმჯდომარე მანანა ბარბაქაძე და მათ სხდომის დღის წესრიგის გათვალისწინებული საკითხების მიხედვით გააცნო ხარაგაულის ა(ა)ი.პ ხელმძღვანელობის ჩართულობა, როგორია ბავშვების ჩართულობა. დაგვენახა სად უფრო მეტია გოგონების ინტერესი, სად ბიჭების.

2) მოსწავლე ახალგაზრდობის სახლში ბავშვები 6 წლიდან 18 წლამდე ირიცხება, მაგრამ აქტივობა 14-15 წლის ასაკის შემდეგ იკლებს. მოსწავლეთა სახლსი 202 ბავშვი ირიცხება, აქედან 62 ბიჭია. გასულ წელთან შედარებით მოსწავლეთა კონტიგენტი 40 ბავშვით არის გაზრდილი.

3) ,,სპორტისა და შიდა ტურიზმის ცენტრს“ 10 სახეობის 24 სპოტული სექციაა. დაბასთან ერთად 10 სოფელში ფუნქციონირებს. 376 ბავშვიდან 54 გოგონაა 322 ვაჟი.

4) შ. ბუაჩიძის სამუსიკო სკოლაში 69 გოგოა და 11 ვაჟი. სწავლა ფასიანია და გადასახადი თვეში 10 ლარს შეადგენს.

ძალიან საინტერესო ანალიზი გაკეთდა, ზოგადად ყურადღება მისაქცევია ის, რომ ერთია როგორი ჩართულობა გვაქვს ამათუ იმ წრეზე, ვაჟებისა და გოგონების მხრიდან, მაგრამ მეორეა, ვთავაზობთ თუ არა სხვა სერვისებს მათი ინტერესის შესაბამისად.

,,შევაჩეროთ ძალადობა ქალთა მიმართ შრომის სამყაროში“ - ასეთი არის წელს გენდერული ძალადობის წინააღმდეგ მიმართული კამპანიის მოწოდება, რომლის ფარგლებში მთელ მსოფლოში 16 აქტიური დღე უკვე 25 წელია აღინიშნება .

კამპანიის ფარგლებში ხარაგაულის მუნიციპალიტეტის საკრებულოში გენდერული თანასწორობის საბჭოს სხდომა გაიმართა, რომელსაც საბჭოს თავმჯდომარე, მანანა ბარბაქაძე ხელმძღვანელობდა. სხდომაზე საბჭოს წევრებთან ერთად, იმ ა(ა)იპების წარმომადგენლები იყვნენ მოწვეული, რომლებიც თავიანთი საქმიანობით ხარაგაულის მოსწავლე-ახალგაზრობას ემსახურებიან. ესენია - ,,კულტურისა და ხელოვნების ცენტრი“, „შ. ბუაჩიძის სახელობის სამუსიკო სკოლა“, ,,მოსწავლე - ახალგაზრდობის სახლი“ და „სპორტისა და შიდა ტურიზმის ცენტრი.“

ა(ა)იპ-ების ხელმძღვანელებს ვთხოვეთ ანგარიშში ეჩვენებინათ როგორია ბავშვების ჩართულობა და წრეების მიხედვით დაგვენახა გენდერული ბალანსი. სად უფრო მეტია გოგონების ინტერესი, სად ბიჭების - აღინიშნა შეხვედრის დროს.

აღსანიშნავია, რომ მოსწავლე ახალგაზრდობის სახლში 6-დან 18 წლამდე ბავშვები ირიცხება, მაგრამ აქტივობა 14-15 წლის ასაკის შემდეგ იკლებს, აღნიშნული ასაკობრივი კატეგორია ძირითადად საგნობრივ წრეებში დადის, რადგან უმრავლესობა მათგანი აბიტურიენტია. სულ მოსწავლეთა სახლში 202 ბავშვი ირიცხება, აქედან 62 ბიჭია. ბიჭები ჩართულები არიან ყველა წრის საქმიანობაში. აღსანიშნავია მათი დაინტერესება ქსოვის ერთ-ერთი სახეობის ,,მაკრამეს“ შესწავლით, ხოლო გოგონების - ხის მხატვრული დამუშავებით, ამ წრეში 12 ბავშვიდან 4 ბიჭი და 8 გოგოა. წლის განმავლობაში ღონისძიებებისა და წრეობრივი სამუშაოებისთვის ა(ა)იპ-ს 2 250 ლარი ჰქონდა განსაზღვრული ( წრეობრივი მუშაობისთვის მასალების შესაძენად). გასულ წელთან შედარებით მოსწავლე ახალგაზრდობის სახლში მოსწავლეთა კონტიგენტი 40 ბავშვით არის გაზრდილი.

რაც შეეხება ,,სპორტისა და შიდა ტურიზმის ცენტრს“, აქ 10 სახეობის 24 სპორტული სექცია დაბასთან ერთად ხარაგაულის 10 სოფელში ფუნქციონირებს. ისევე, როგორც მოისწავლე ახლაგაზრდობის სახლში აქაც ყველა სექცია უფასოა, სპორტულ სექციებში გაერთიანებული 376 ბავშვიდან 54 გოგონაა და 322 ვაჟი. გოგონები ჩართულები არიან სპორტის ისეთ სახეობებში როგორიცაა ძიუდო ( 110 ვაჟი - 4 გოგო), კალათბურთი ( 40 ვაჟი - 35 გოგო ), კარატე (21 ვაჟი - 8 გოგო ), მძლეოსნობა (12 ვაჟი - 5 გოგო), მაგიდის ჩოგბურთი (6 ვაჟი - 2 გოგო). სხვადასხვა სპორტულ ღონისძიებებზე მიმდინარე წელს გაიხარჯა 13 800 ლარი ( მგზავრობა, ღამის თევა და კვება).

რაც შეხეება შ. ბუაჩიძის სახელობის სამუსიკო სკოლას აქ მუსიკალურ განათლებას 69 გოგო და 11 ვაჟი იღებს. სკოლაში სწავლა ფასიანია და გადასახადი თვეში 10 ლარს შეადგენს. აღსანიშნავია, რომ სამუსიკო სკოლის ბაზაზე უკევ მეორე წელია ფუნქცონირებს ვოკალურ - ინსტრუმენტალური ბენდი ,,გრავე“, რომელმაც მუსიკით დაინტერესებული ბიჭებისთვის მიღება უკვე გამოაცხადა.

ინგა ბერაძე ( მერის თანაშემწე გენდერულ და არასამთავრობო ორგანიზაციებთან ურთიერთობის საკითხებში).

,,ძალიან საინტერესო ანალიზი გაკეთდა, ზოგადად ყურადღება მისაქცევია ის, რომ ერთია როგორი ჩართულობა გვაქვს ამა თუ იმ წრეზე, ვაჟების და გოგონების მხრიდან, მაგრამ მეორეა, ვთავაზობთ თუ არა ჩვენ მოსწავლე ახალგაზრდობას მათ ინტერესებზე გათვლილ აქტივობებს. სპორტისა და ტურიზმის ცენტრში არ გვაქვს წრე, რომელიც უშუალოდ გოგონებისთვის იქნება განკუთვნილი, მაგალითად ტანვარჯიში ან ჩოგბურთი, მიზეზი არის ის, რომ არ გვყავს შესაბამისი სპეციალისტი, ჩოგბურთის შემთხვევაში - შესაფერისი ინფრასტრუქტურული გარემო. კარგი იქნება თუ ასეთი ანალიზის გაკეთების შემდეგ ზუსტად გავთვლით ვის ვაწოდებთ სერვისს და არის თუ არა მასში როგორც ბიჭების ისე გოგონების ინტერესები შესაბამისად დაკმაყოფილებული და ასევე, აქცენტს გავაკეთებთ ხარისხზე. გენდერული საბჭო შესაძლებლობების ფარგლებში, აქტიურად ითანამშრომლებს ა(ა)იპ-ებთან, როგორც გამოწვევების დასაძლევად, ისე გარკვეული სიახლეების და მიღწევების პოპულარიზაციის მიზნით.“

შეხვედრაზე საუბარი შეეხო ასევე, შრომით სფეროში ქალთა უფლებების დაცვას. მოხდა კონკრეტული მაგალითების განხილვა და მასზე მსჯელობა. დაიგმო გენდერული თუ პოლიტიკური ნიშნით დისკრიმინაციის ყველა სახის ფორმა.

მუხედვად იმისა, რომ შრომის კოდექსი, ეროვნული კანონები, ქვეყნის მიერ რატიფიცირებული საერთაშორისო დოკუმენტები, მათ შორის კონვენცია ქალის დისკრიმინაციის ყველა ფორმის ლიკვიდაციის შესახებ - კრძალავს დისკრიმინაციას, მაინც ხშირია ქალთა უფლებების დარღვევა შრომის ბაზარზე, როგორც წინასახელშეკრულებო ეტაპზე, ასევე სახელშეკრულებო ურთიერთობებში.

ხარაგაულის მუნიციპალიტეტის გენდერული თანასწორობის საბჭო მადლობას უხდის ა/ო ,,ქალთა საინფორმაციო ცენტრს“ და კულტურულ - ჰუმანიტარულ ფონდ ,,სოხუმს“ გაწეული საინფორმაციო მხარდაჭერისთვის.